[pic] | COMISIA COMUNITĂȚILOR EUROPENE |

Bruxelles, 15.10.2009

COM(2009)542 final

RAPORTUL COMISIEI CĂTRE CONSILIU ȘI PARLAMENTUL EUROPEAN

privind punerea în aplicare a Regulamentului (CE) nr. 48/2004 al Parlamentului European și al Consiliului din 5 decembrie 2003 privind elaborarea statisticilor comunitare anuale privind industria siderurgică în anii de referință 2003 – 2009

RAPORTUL COMISIEI CĂTRE CONSILIU ȘI PARLAMENTUL EUROPEAN

privind punerea în aplicare a Regulamentului (CE) nr. 48/2004 al Parlamentului European și al Consiliului din 5 decembrie 2003 privind elaborarea statisticilor comunitare anuale privind industria siderurgică în anii de referință 2003 – 2009

CUPRINS

1. Introducere 3

2. Avantaje ale statisticilor privind oțelul produse în raport cu costurile aferente 3

2.1. Seturi de date produse 3

2.2. Avantaje 4

2.2.1. Bilanțul deșeurilor de oțel aliat și fontă 5

2.2.2. Consumul de combustibil și de energie și bilanțul energiei electrice 5

2.2.3. Statistici privind investițiile în industria siderurgică 5

2.3. Costurile colectării statisticilor privind oțelul 5

3. Calitatea statisticilor privind oțelul 8

3.1. Oportunitatea, punctualitatea și integralitatea seturilor de date aflate la dispoziția utilizatorilor 8

3.2. Norme de confidențialitate 10

4. sinergii cu alte activități statistice comunitare 11

4.1. Statistici structurale de întreprindere 12

4.2. Statistici referitoare la producția industrială 12

4.3. Statistici privind comerțul exterior 12

4.4. Statistici privind consumul de energie 13

4.5. Statistici privind emisiile atmosferice 13

5. Viitorul statisticilor privind oțelul 13

INTRODUCERE

În timpul existenței Comunității Europene a Cărbunelui și Oțelului (CECO), Comisia (Eurostat) colecta statisticile necesare privind industria siderurgică direct de la întreprinderile active în acest sector pe baza dispozițiilor Tratatului de instituire a Comunității Europene a Cărbunelui și Oțelului (tratatul CECO). Regulamentul (CE) nr. 1840/2002 al Parlamentului European și al Consiliului din 30 septembrie 2002 privind prelungirea sistemului statistic CECO după expirarea Tratatului CECO[1] a fost adoptat pentru a asigura prelungirea până la 31 decembrie 2002 a sistemului statistic CECO după expirarea Tratatului CECO la 23 iulie 2002.

Pentru a pune în aplicare politicile comunitare privind industria siderurgică, s-a considerat necesar să se continue colectarea statisticilor privind industria siderurgică după 31 decembrie 2002. Având în vedere faptul că niciun alt sistem statistic la nivel european nu a fost capabil să răspundă nevoii de statistici de acest tip, a fost adoptat un nou Regulament, bazat pe Tratatul de instituire a Comunității Europene, și anume, Regulamentul (CE) nr. 48/2004 al Parlamentului European și al Consiliului din 5 decembrie 2003 privind elaborarea statisticilor comunitare anuale privind industria siderurgică în anii de referință 2003-2009[2]. Regulamentul (CE) nr. 48/2004 prevede o fază de tranziție, din 2003 până în 2009, pentru a se putea stabili dacă statisticile privind oțelul pot fi integrate în alt tip de sisteme statistice.

Acest raport reflectă punerea în aplicare a Regulamentului (CE) nr. 48/2004. În conformitate cu articolul 9 din Regulamentul (CE) nr. 48/2004, în termen de cinci ani de la intrarea în vigoare a Regulamentului (CE) nr. 48/2004, Comisia prezintă un raport Parlamentului European și Consiliului cu privire la punerea în aplicare a acestuia. În special, raportul:

(a) evaluează beneficiile rezultate pentru Comunitate, statele membre și furnizorii și utilizatorii informațiilor statistice din statisticile elaborate, în raport cu costurile acestora;

(b) evaluează calitatea statisticilor produse;

(c) verifică sinergia cu alte activități ale Comunității;

(d) propune orice modificări considerate necesare pentru a îmbunătăți aplicarea Regulamentului (CE) nr. 48/2004.

AVANTAJE ALE STATISTICILOR PRIVIND OțELUL PRODUSE ÎN RAPORT CU COSTURILE AFERENTE

Seturi de date produse

Statisticile privind oțelul acoperă date referitoare la fabricarea produselor siderurgice (grupa 27.1 din Nomenclatorul statistic al activităților economice din Comunitatea Europeană, NACE Rev.1.1, stabilită prin Regulamentul (CEE) al Consiliului nr. 3037/90 din 9 octombrie 1990 privind clasificarea statistică a activităților economice în Comunitatea Europeană[3]).

Următoarele informații statistice sunt colectate pe baza Regulamentului (CE) nr. 48/2004:

(1) Statistici anuale privind bilanțul deșeurilor de oțel aliat și fontă (denumite în continuare: „S10”);

(2) Statistici anuale privind consumul de combustibil și de energie defalcate pe tip de instalație (denumite în continuare: „S2A”);

(3) Statistici anuale privind bilanțul energiei electrice în industria siderurgică (denumite în continuare: „S2B”);

(4) Anchetă privind investițiile în industria siderurgică - Statistici anuale privind cheltuielile (denumite în continuare: „S3A”);

(5) Anchetă privind investițiile în industria siderurgică - Statistici anuale privind capacitățile (denumite în continuare: „S3B”).

Informațiile menționate mai sus sunt, în general, colectate de autoritățile statistice respective din statele membre prin intermediul anchetelor statistice adecvate care sunt organizate uneori în cooperare cu federațiile naționale din sectorul în cauză. În anumite cazuri, datele sunt furnizate direct Eurostat de către federațiile naționale ale industriilor în cauză.

La nivelul Eurostat, datele statistice sunt validate înainte de a fi publicate. Se efectuează anumite verificări logice între diferitele variabile, precum și verificări privind coerența datelor în timp.

Avantaje

Statisticile privind oțelul sunt colectate, în principal, pentru a fi utilizate ca instrument de elaborare a politicilor și ca instrument destinat facilitării analizei economice pentru actorii sectorului respectiv (de exemplu, autoritățile publice, întreprinderile, federațiile), precum și ca sursă de informare pentru cetățeni și întreprinderi[4]. Statisticile privind numărul de descărcări din tabelele de date ale Eurostat sunt disponibile și pot fi utilizate ca indicator al interesului pe care-l acordă utilizatorii acestor statistici. În cursul anului 2008, utilizatorii au descărcat date din tabelul cu statistici privind oțelul de 1 725 de ori. Utilizatorii sunt relativ mai interesați de statisticile anuale privind capacitățile și de statisticile anuale privind bilanțul deșeurilor de oțel aliat și fontă

Prezentarea generală a utilizărilor statisticilor privind oțelul prezentate mai jos se bazează pe rezultatele unei anchete realizate pe principalii utilizatori ai acestor informații, inclusiv serviciile Comisiei și Confederația Europeană a Industriei Fierului și Oțelului (EUROFER).

Bilanțul deșeurilor de oțel aliat și fontă

Statisticile privind deșeurile de oțel aliat și fontă sunt necesare, printre altele, pentru monitorizarea utilizării acestor materiale pentru producția de oțel având în vedere furnizarea și evoluția prețurilor pe piața mondială a acestor produse de bază.

Aceste informații permit, în special, evaluarea recomandărilor emise în acest domeniu, astfel cum sunt specificate în Comunicarea Comisei „Inițiativa privind materiile prime - satisfacerea necesităților noastre esențiale pentru asigurarea creșterii economice și locurilor de muncă în Europa” și sunt utilizate, mai precis, pentru stabilirea unui cadru care să garanteze o aprovizionare durabilă cu materii prime de la sursele europene și o îmbunătățire a eficacității în exploatarea resurselor utilizate pentru reciclare.

În plus, informațiile mai detaliate privind consumul de deșeuri de oțel și de fontă al furnalelor electrice sunt utile, de exemplu în scopul comparării evoluției filierei de producție pentru furnalele electrice, pe de o parte, și utilizarea deșeurilor în oțelăriile convenționale (pe bază de oxigen).

Consumul de combustibil și de energie și bilanțul energiei electrice

Statisticile privind consumul de combustibil și de energie electrică și bilanțul energiei electrice într-o industrie mare consumatoare de energie precum industria siderurgică obțin informații privind utilizarea și producția de energie în cadrul acestei industrii. În plus, statisticile privind consumul de energie furnizează, de asemenea, informații privind emisiile de (factori) poluanți de către industria siderurgică. Prin urmare, aceste statistici sunt utile în contextul luptei împotriva încălzirii globale în care s-a angajat Comisia.

Statisticile anuale privind consumul de combustibil și de energie defalcate pe tip de instalație pot fi, de asemenea, utile drept cadru pentru evaluările comparative.

Informațiile privind bilanțul energiei electrice în industria siderurgică permite abordarea necesității unei îmbunătățiri a eficienței energetice.

Statistici privind investițiile în industria siderurgică

Datele privind cheltuielile cu investițiile și producția maximă posibilă (capacitatea) în industria siderurgică prezintă un interes pentru Comisie. În special, statisticile comunitare privind investițiile și capacitățile contribuie la o rețea informațională globală privind capacitățile mondiale de producție de oțel, organizată sub auspiciile Comitetului pentru oțel al OCDE.

Întreprinderile din industria siderurgică au nevoie de informații din întreaga lume privind investițiile și capacitățile pentru a putea evalua posibilele subcapacități sau supracapacități viitoare pentru anumite categorii de produse siderurgice. În plus, datele statistice privind investițiile în industria siderurgică permit monitorizarea diferitelor etape ale procesului de producție.

Costurile colectării statisticilor privind oțelul

Au fost culese informații privind costurile asociate colectării, prelucrării și compilării statisticilor privind oțelul. Unsprezece țări au răspuns anchetei specifice privind sarcina pe care o implică Regulamentul (CE) nr. 48/2004; pentru alte trei țări, informațiile privind sarcina pentru întreprinderi și INS-uri (Institutele naționale de statistică) au fost disponibile dintr-o anchetă mai generală privind sarcina cauzată de colectarea statisticilor privind întreprinderile.

Tabelul 2. Rezultate ale anchetei privind sarcina pentru întreprinderi și instituțiile raportoare

Dimensiunea eșantionului, numărul unităților statistice (1) | Numărul total al unităților statistice (1) | Timpul total petrecut de toate unitățile din eșantion (sarcina) ore pe an | Timpul petrecut de autoritatea raportoare, ore pe an |

BE | 14 | 14 | N/A | 7 |

CZ | 37 | 37 | 150 | 276 |

DE | 500 | 500 | 31.5 | 9903(2) |

FR | 53 | 53 | 150 | 150 |

IT | 80 | 80 | 560 | 280 |

LU | 3 | 3 | N/A | 24 |

NL | 1 | 1 | 15 | 10 |

AT | 13 | 13 | 40 | 250 |

PL | 32 | 32 | 500 | 750 |

RO | 19 | 19 | N/A | 845 |

SK | 25 | 25 | 47 | 70 |

SE | 28 | 83 | 224 | 160 |

FI | 4 | 4 | N/A | 50 |

UK | 31 | 31 | N/A | 825 |

N/A= nedisponibil

(1) Unitățile pot fi atât întreprinderi, cât și unități de activitate economică (UAE)

(2) Cifrele privind timpul petrecut de autoritățile raportoare din Germania iau, de asemenea, în calcul timpul necesar stabilirii statisticilor pentru industria siderurgică care nu sunt acoperite de Regulamentul (CE) nr. 48/2004 și care sunt colectate doar pentru scopuri naționale. Nu este posibilă determinarea timpului petrecut în legătură cu datele necesare doar la nivel comunitar.

Nu toate țările au fost în măsură să furnizeze informații privind timpul petrecut de unități în vederea completării chestionarelor, deoarece acest aspect nu este monitorizat. Nouă țări au furnizat informații în legătură cu acest subiect. Pe baza informațiilor disponibile, s-a calculat că o unitate observată necesită, în medie, aproape două ore pentru a completa chestionarul. Totuși, timpul necesar completării chestionarelor în țări diferite variază în mod considerabil: de la 3.78 de minute în Germania[5] la peste 15 ore în Polonia. În majoritatea țărilor pentru care Eurostat posedă date, a fost organizat un recensământ astfel încât toate unitățile din sector au primit un chestionar. Pe baza informațiilor comunicate de furnizorii de date și a informațiilor privind numărul de întreprinderi din grupa 27.1 a NACE Rev.1.1. cu peste 50 de angajați, care provin din statisticile structurale privind întreprinderile pentru acele țări care nu au furnizat date, este posibilă calcularea numărului total de unități vizate. În jur de 1 000 de unități în total sunt vizate de ancheta privind colectarea statisticilor privind oțelul.

Având în vedere timpul mediu necesar pentru completarea chestionarului, se poate face o estimare a timpului total petrecut de toate întreprinderile din industria siderurgică comunitară pentru a răspunde la anchetele pentru colectarea statisticilor privind oțelul. Toate întreprinderile din industria siderurgică au consacrat aproximativ 2 000 de ore pentru anchetă, ceea ce reprezintă un cost estimat între 80 000 EUR și 100 000 EUR. Pe această bază, impactul Regulamentului (CE) nr. 48/2004 privind sarcina statistică globală pentru întreprinderi poate fi considerat, prin urmare, relativ scăzut. Totuși, trebuie menționat faptul că această constatare se aplică doar întreprinderilor cu cel puțin 50 de angajați. Aproape toate aceste întreprinderi trebuie să răspundă mai multor anchete statistice, ceea ce înseamnă că sarcina statistică totală pentru aceste întreprinderi individuale este relativ mare.

Ancheta privind costurile a arătat, de asemenea, că în majoritatea cazurilor, costurile suportate de autoritățile raportoare (Institutele naționale de statistică și, în cazul unor state membre, federațiile industriale respective) erau mai mari decât pentru întreprinderile din sector. Costul total pentru autoritățile raportoare la nivelul UE este estimat a varia între 400 000 EUR și 500 000 EUR, corespunzând la aproximativ 10 000 de ore de muncă consacrate prelucrării și compilării datelor statistice. Costul total pentru furnizarea statisticilor privind oțelul pentru întreaga economie a UE poate fi estimat, prin urmare, a varia între 480 000 EUR și 600 000 EUR.

CALITATEA STATISTICILOR PRIVIND OțELUL

Oportunitatea, punctualitatea și integralitatea seturilor de date aflate la dispoziția utilizatorilor

În conformitate cu articolul 6 alineatul (3) din Regulamentul (CE) nr. 48/2004, statele membre transmit datele și metadatele în termen de șase luni de la sfârșitul anului de referință. Cu toate acestea, articolul 3 din Regulamentul (CE) nr. 48/2004 prevede că, în cazul în care valoarea adăugată la costul factorilor a întreprinderilor din industria siderurgică a unui stat membru reprezintă sub 1 % din totalul Comunității, nu este necesar să se colecteze datele privind caracteristicile specificate. Această scutire de transmitere a datelor se aplică în cazul Bulgariei, Danemarcei, Estoniei, Irlandei, Greciei, Ciprului, Lituaniei, Letoniei, Ungariei, Maltei, Portugaliei și Sloveniei. Totuși, unele dintre aceste țări au transmis Eurostat date privind industria siderurgică în termenele prevăzute.

Tabelul 3. Întârzieri privind transmiterile (în zile) pentru statisticile privind oțelul în anul de referință 2007 [în raport cu 30 iunie 2008, și anume termenul de transmitere stabilit prin Regulamentul (CE) nr. 48/2004]

Situația la 1/2/2009

Mai puțin de 1% din valoarea adăugată a UE27 |

Astfel cum este prezentat de tabelul 3, majoritatea statelor membre care trebuie să transmită statistici privind oțelul în conformitate cu Regulamentul (CE) nr. 48/2004 au transmis datele înainte de termenul limită stabilit în regulamentul respectiv.

În ceea ce privește difuzarea datelor statistice de către Eurostat, toate datele pentru anul de referință 2007 au fost publicate în mod corespunzător înainte de 1 decembrie 2008.

Tabelul 4. Statistici privind oțelul pentru anul 2007, procentaj de celule disponibile din totalul de celule necesare, pe țară și serie (date publicate la 1.9.2008) (1)

S10 | S2A | S2B | S3A | S3B | Total |

EU | 94 | 89 | 100 | 94 | 94 | 92 |

BE | 100 | 100 | 100 | 100 | 100 | 100 |

BG | 100 | 100 | 100 | 100 | 100 | 100 |

CZ | 100 | 100 | 100 | 100 | 100 | 100 |

DE | 100 | 100 | 100 | 100 | 100 | 100 |

ES | 0 | 0 | 100 | 0 | 0 | 13 |

EE | 100 | 100 | 100 | 100 | 100 | 100 |

FR | 100 | 100 | 100 | 100 | 100 | 100 |

IT | 100 | 100 | 100 | 100 | 100 | 100 |

LU | 100 | 100 | 100 | 100 | 100 | 100 |

NL | 100 | 100 | 100 | 100 | 100 | 100 |

AT | 100 | 100 | 100 | 100 | 100 | 100 |

PL | 100 | 100 | 100 | 100 | 100 | 100 |

RO | 100 | 16 | 100 | 100 | 100 | 56 |

SK | 100 | 100 | 100 | 100 | 100 | 100 |

FI | 100 | 100 | 100 | 100 | 100 | 100 |

SE | 100 | 100 | 100 | 100 | 100 | 100 |

UK | 100 | 100 | 100 | 100 | 100 | 100 |

(1) Țările care reprezintă mai puțin de 1% din totalul comunitar pentru valoarea adăugată pentru grupa 27.1 din NACE Rev. 1.1 nu au fost incluse în acest tabel, cu excepția cazului în care acestea au transmis date.

În conformitate cu tabelul 4, doar 2 dintre țările care au transmis date au furnizat date incomplete. Disponibilitatea datelor la nivel UE este influențată de faptul că datele pentru anul 2007 privind mai multe serii lipsesc în cazul Spaniei. Deoarece industria siderurgică spaniolă reprezintă o parte importantă a industriei siderurgice a UE, acest fapt are un impact negativ asupra calității agregatelor UE, deoarece datele care lipsesc trebuie să fie estimate.

Norme de confidențialitate

În conformitate cu articolul 13 alineatul (1) din Regulamentul (CE) nr. 322/97 al Consiliului din 17 februarie 1997 privind statisticile comunitare[6], datele utilizate de către autoritățile naționale și de către autoritatea comunitară pentru elaborarea de statistici comunitare sunt considerate confidențiale atunci când permit identificarea unităților statistice, fie direct, fie indirect, dezvăluind astfel informații individuale. Având în vedere faptul că numărul de întreprinderi active în industria siderurgică este relativ limitat, multe dintre datele transmise Eurostat nu pot fi publicate din motive de confidențialitate. Tabelul 5 de mai jos ilustrează modul în care normele de confidențialitate reduc disponibilitatea datelor[7].

Table 5. Celule confidențiale, în procentajul datelor furnizate

S10 | S2A | S2B | S3A | S3B | Total |

Total UE (1) | 0 | 22 | 0 | 0 | 0 | 11 |

Totalul țărilor raportoare | 29 | 41 | 50 | 51 | 55 | 44 |

BE | 0 | 39 | 43 | 14 | 0 | 28 |

BG | 42 | 18 | 43 | 86 | 75 | 39 |

CZ | 25 | 64 | 57 | 64 | 92 | 62 |

DE | 17 | 64 | 21 | 0 | 0 | 38 |

ES (2) | 0 | 14 | 43 | : | 42 | 20 |

EE | 0 | 0 | 0 | 0 | 0 | 0 |

FR | 17 | 54 | 36 | 21 | 67 | 44 |

IT | 8 | 63 | 21 | 21 | 33 | 43 |

LV | 100 | 100 | 100 | 100 | 100 | 100 |

LU | 83 | 55 | 100 | 100 | 83 | 73 |

HU | 0 | 43 | 29 | 43 | 42 | 36 |

NL | 42 | 71 | 71 | 64 | 75 | 68 |

AT | 25 | 78 | 57 | 64 | 83 | 61 |

PL | 33 | 7 | 93 | 86 | 100 | 42 |

RO | 100 | 21 | 100 | 100 | 100 | 59 |

SK | 8 | 2 | 36 | 50 | 50 | 19 |

FI | 0 | 0 | 0 | 0 | 0 | 0 |

SE | 0 | 100 | 21 | 57 | 25 | 28 |

UK | 0 | 0 | 0 | 0 | 0 | 0 |

(1) Procentajul celulelor confidențiale din totalul UE se raportează la anul de referință 2006.

(2) În cazul Spaniei, procentajul de celule confidențiale a fost calculat pe baza datelor din 2006, cu excepția seriei S2B, pentru care au fost folosite datele din 2007.

Finlanda și Regatul Unit sunt singurele țări pentru care au fost difuzate toate datele transmise. Estonia nu are industrie siderurgică; valoarea „0” a fost atribuită tuturor statisticilor pentru Estonia. Numărul de celule confidențiale în alte țări variază de la 19% la 100%. În total, 44% dintre datele naționale transmise nu pot fi publicate din motive de confidențialitate. Numărul mare de celule confidențiale la nivelul țărilor limitează în mod semnificativ utilizarea datelor în scopuri analitice.

Majoritatea totalurilor la nivel UE calculate pentru statisticile privind oțelul pe baza datelor țară nu sunt confidențiale. Doar în cazul seriei privind consumul de combustibil și de energie defalcate pe tip de instalație, agregatele UE pentru unele dintre statisticile calculate pe baza datelor naționale nu pot fi publicate, din motive de confidențialitate.

SINERGII CU ALTE ACTIVITățI STATISTICE COMUNITARE

Această secțiune examinează în ce măsură alte seturi de date statistice care acoperă industria siderurgică, colectate și difuzate de Eurostat, pot fi utilizate pentru a înlocui informațiile statistice colectate și difuzate la momentul actual în temeiul Regulamentului (CE) nr. 48/2004.

Statistici structurale de întreprindere

Statisticile structurale de întreprindere (SBS) colectate la momentul actual pentru grupa 27.1 din NACE Rev. 1.1. (Producția de metale feroase sub forme primare și de feroaliaje) pe baza Regulamentului (CE, Euratom) nr. 58/97 al Consiliului din 20 decembrie 1996 privind statisticile structurale de întreprindere[8] pot fi utilizate împreună cu statisticile privind oțelul, ținând cont de anumite limite în ceea ce privește comparabilitatea datelor[9]. Articolul 4 din Regulamentul (CE) nr. 48/2004 prevede că datele furnizate vizează caracteristicile unităților de activitate economică în conformitate cu definiția acestora din Regulamentul (CEE) nr. 696/93 al Consiliului din 15 martie 1993 privind unitățile statistice pentru observarea și analizarea sistemului de producție comunitar[10] și întreprinderile cu 50 de angajați sau mai mulți.

Toate datele privind statisticile structurale de întreprindere (SBS) publicate de Eurostat se referă la întreprindere ca unitate statistică. În plus, clasele de mărime a întreprinderilor sunt definite pe baza numărului de persoane angajate pentru SBS și nu pe baza numărului de angajați. Prin urmare, este dificilă compararea datelor SBS cu statisticile privind oțelul. Singurele informații care se suprapun sunt datele privind investițiile, dar, având în vedere faptul că defalcarea acestei variabile pe clase de mărime a efectivului este furnizată cu titlu opțional, este dificil de verificat dacă acoperirea datelor este aceeași. Totuși, Regulamentul privind statisticile structurale de întreprindere nu solicită tipul de defalcare detaliată pe bunuri materiale pe care o furnizează statisticile privind oțelul.

Informații privind investițiile în tehnologiile mai ecologice sunt colectate în acest cadru, inclusiv investițiile în echipamente și instalații concepute pentru a lupta împotriva poluării și în accesorii speciale de luptă împotriva poluării (în principal, echipamente de prevenire a poluării „de la capătul conductei”) și investițiile în echipamente și instalații curate („tehnologie integrată”). În cele din urmă, datele privind SBS nu includ date exprimate în termeni de volum.

Statistici referitoare la producția industrială

În temeiul Regulamentului (CE) nr. 3924/91 al Consiliului din 19 decembrie 1991 privind organizarea unei anchete comunitare asupra producției industriale[11], sunt colectate informații privind volumul diferitelor produse din oțel produse în timpul perioadei de referință, care sunt în special utile industriei siderurgice. Deoarece există un număr limitat de întreprinderi active în sectorul industriei siderurgice, multe dintre datele de la nivel național sunt confidențiale. Acest lucru limitează utilizarea acestor statistici pentru analize economice.

Statistici privind comerțul exterior

Informații privind volumul și valoarea importurilor și exporturilor de deșeuri de oțel aliat și fontă sunt disponibile în datele statistice privind comerțul exterior pe baza Regulamentului (CEE) nr. 3330/91 al Consiliului din 7 noiembrie 1991 privind statisticile referitoare la schimburile de mărfuri între statele membre[12] și Regulamentul (CE) nr. 1172/95 al Consiliului din 22 mai 1995 privind statisticile referitoare la schimbul de mărfuri între Comunitate și statele membre, pe de o parte, și statele terțe, pe de altă parte[13]. Aceste informații se suprapun parțial cu informațiile colectate pentru a stabili statisticile anuale privind bilanțul deșeurilor de oțel aliat și fontă, dar informațiile privind aprovizionarea pe piața internă, circulația stocurilor și consumul, disponibile în seturile de date ale Regulamentului (CE) nr. 48/2004, nu sunt disponibile în statisticile privind comerțul exterior. Datorită aplicării principiilor de confidențialitate pasivă conform cărora datele sunt publicate întotdeauna, chiar dacă aparțin unei singure întreprinderi, cu excepția cazului în care aceasta solicită ca datele să nu fie divulgate, nu există date confidențiale pentru aceste produse.

Statistici privind consumul de energie

Statisticile privind consumul de energie furnizează informații privind consumul diferitelor produse energetice pentru industria siderurgică. Totuși, aceste date nu sunt defalcate pe tipul de instalație astfel cum impune Regulamentul (CE) nr. 48/2004. Informațiile disponibile în statisticile privind consumul de energie sunt, prin urmare, prea agregate la momentul actual pentru a putea înlocui informațiile detaliate obținute prin colectarea datelor pe baza Regulamentului (CE) nr. 48/2004.

Statistici privind emisiile atmosferice

Statisticile Agenției Europene de Mediu privind emisiile atmosferice furnizează informații privind emisiile de gaze cu efect de seră ale industriei siderurgice. Aceste informații sunt utile pentru măsurarea impactului asupra mediului al industriei siderurgice.

VIITORUL STATISTICILOR PRIVIND OțELUL

Având în vedere faptul că Regulamentul (CE) nr. 48/2004 acoperă doar colectarea de date pentru anii de referință 2003-2009, expirarea perioadei de tranziție este posibil să marcheze încetarea colectării statisticilor privind oțelul acoperite de regulamentul respectiv.

Comunicare Comisiei privind o mai bună legiferare pentru creșterea economică și locuri de muncă în Uniunea Europeană din 16 martie 2005 identifică simplificarea ca fiind una dintre acțiunile prioritare ale UE. În Comunicarea Comisiei privind reducerea obligațiilor referitoare la furnizarea răspunsurilor, simplificarea și stabilirea priorităților în domeniul statisticilor comunitare[14], angajamentul s-a adresat în mod mai specific sectorului statistic. O mai bună stabilire a priorităților statistice apare ca un element fundamental al procesului de simplificare. Evaluarea relevanței și utilității statisticilor pentru politicile UE reprezintă o etapă crucială în alegerea domeniilor prioritare în materie de simplificare, împreună cu evaluarea costurilor suportate de statele membre, respondenți și Comisia Europeană pentru elaborarea statisticilor europene. Deși sprijinirea elaborării statisticilor (naționale și) comunitare reprezintă doar o mică parte din sarcina administrativă generală pentru întreprinderi, sarcina este percepută ca fiind mult mai importantă. Prin urmare, la nivel comunitar, Comisia trebuie să continue să caute moduri de a contribui la efortul global de simplificare a acestei poveri. În consecință, Comisia trebuie să stabilească în mod constant priorități între noile activități statistice (globalizare, schimbare climatică) și cerințele existente pentru statistici, contribuind astfel la obținerea treptată a unui program statistic mai echilibrat.

Decizia privind o eventuală colectare viitoare a tuturor sau a unei părți a datelor statistice, astfel cum sunt definite în Regulamentul nr. 48/2004, ar trebui, prin urmare, după perioada de tranziție, să fie dictată de considerente privind stabilirea de priorități, sarcina impusă întreprinderilor și eforturilor Comisiei în vederea reducerii acestei poveri. Având în vedere faptul că numărul de întreprinderi din sectorul în cauză este redus, costul total pentru UE al organizării colectării și compilării de date este limitat. Totuși, se referă îndeosebi la societăți comerciale mari care sunt supuse mai multor astfel de anchete, iar chestionarul referitor la statisticile privind oțelul se adaugă poverii statistice. În plus, datele provenind din contabilitatea întreprinderilor nu sunt ușor de obținut.

Industria siderurgică este singurul sector din economia non-agricolă care este supus colectării de date detaliate privind utilizarea materiilor prime, consumul de energie pe tip de instalație, investițiile și capacitățile. Nu există nicio justificare pentru elaborarea în mod regulat a unor statistici atât de detaliate pentru un sector specific. Prin urmare, în vederea limitării la minimum a poverii impuse întreprinderilor, nevoile de date ar putea fi satisfăcute mai degrabă prin studii ad-hoc specifice, decât prin elaborarea regulată de statistici oficiale.

Având în vedere necesitatea de a stabili în mod clar priorități în domeniul statistic, analiza costurilor colectării de date, utilizarea statisticilor privind oțelul și disponibilitatea datelor referitoare la sectoare care prezintă un interes similar în UE, nu se prevede propunerea unui regulament de menținere a colectării statisticilor privind oțelul. Prin urmare, statisticile privind oțelul – astfel cum sunt definite de Regulamentul (CE) nr. 48/2004 – nu vor fi disponibile pentru anii de referință care urmează după 2009.

[1] JO L 279, 17.10.2002, p. 1.

[2] JO L 7, 13.1.2004, p. 1.

[3] JO L 293, 24.10.1990, p. 1.

[4] Trebuie reamintit faptul că este dificilă identificarea precisă a utilizatorilor statisticilor privind oțelul, în special, a utilizatorilor care extrag datele disponibile privind industria siderurgică din baza de date a Eurostat. Singura informație disponibilă privind utilizarea bazei de date a Eurostat rămâne numărul de descărcări pertinente realizate în această bază de date.

[5] Este vorba de o estimare deoarece datele solicitate prin Regulamentul (CE) nr. 48/2004 sunt incluse într-o anchetă lunară efectuată în scopuri naționale.

[6] JO L 52, 22.2.1997, p. 1-7.

[7] Datele privind confidențialitatea prevăzute în Tabelul 5 variază considerabil de la o țară la alta. Acest lucru poate fi explicat, printre altele, de normele naționale diferite privind confidențialitatea și ne-divulgarea anumitor date datorită „normei de dominanță” care se aplică în mai multe state membre în care datele nu se difuzează în cazul în care cifrele corespunzătoare unui respondent depășesc un anumit procent stabilit.

[8] JO L 14, 17.1.1997, p. 1-24.

[9] Trebuie menționat faptul că Regulamentul (CE, Euratom) nr. 58/97 a fost abrogat de Regulamentul (CE) nr. 295/2008 al Parlamentului European și al Consiliului din 11 martie 2008 privind statisticile structurale de întreprindere (JO L 97, 9.4.2008, p.13). Producția de metale feroase sub forme primare și de feroaliaje va fi acoperită de grupa 24.1 din NACE Rev. 2.

[10] JO L 76, 30.3.1993, p. 1.

[11] JO L 374, 31.12.1991, p. 1.

[12] JO L 316, 16.11.1991, p. 1.

[13] JO L 118, 25.5.1995, p. 10.

[14] COM(2006) 693 final